
PLUNGĖS APYLINKĖS TEISMAS

SPRENDIMAS
LIETUVOS RESPUBLIKOS VARDU

2019 m. balandžio 9 d.
Plungė

Plungės apylinkės teismo Plungės rūmų teisėjas Vaidas Gasiūnas,
sekretoriaujant  Zinai Pranskietienei,
dalyvaujant ieškovei (duomenys neskelbtini)  ir jos atstovui advokato padėjėjui Gediminui Pociui,  
atsakovams (duomenys neskelbtini), (duomenys neskelbtini) ir jų atstovui advokatui Audroniui Mažeikai,
uždarame teismo posėdyje išnagrinėjo civilinę bylą pagal ieškovės (duomenys neskelbtini) ieškinį atsakovams (duomenys neskelbtini) ir (duomenys neskelbtini) dėl išlaikymo iki gyvos galvos sutarties nutraukimo.

Teismas, 

nustatė:

1. ieškovė kreipėsi į teismą prašydama panaikinti išlaikymo iki gyvos galvos sutartį, sudarytą (duomenys neskelbtini) notaro biure, notarinio registro Nr. (duomenys neskelbtini) (toliau - Išlaikymo iki gyvos galvos sutartis) sudarytą tarp ieškovės ir atsakovų;  grąžinti už išlaikymą perduotą nekilnojamąjį turtą - žemės sklypą, unikalus Nr. (duomenys neskelbtini), kadastrinis adresas (duomenys neskelbtini), pastatą - gyvenamąjį namą, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - turizmo patalpas, unikalus Nr. (duomenys neskelbtini), pastatą - garažą, unikalus Nr. (duomenys neskelbtini), pastatą - šiltnamį, unikalus Nr. (duomenys neskelbtini), pastatą - malkinę, unikalus Nr. (duomenys neskelbtini), kitus inžinerinius statinius - kiemo statinius, unikalus Nr. (duomenys neskelbtini), esančius (duomenys neskelbtini); žemės sklypą, unikalus Nr. (duomenys neskelbtini), kadastrinis adresas (duomenys neskelbtini), pastatą - namelį poilsiui, unikalus Nr. (duomenys neskelbtini), pastatą - namelį poilsiui, unikalus Nr. (duomenys neskelbtini), pastatą - pavėsinę, unikalus Nr. (duomenys neskelbtini), esančius (duomenys neskelbtini).
1.1. Ieškinyje nurodoma, kad atsakovai nuo pat Išlaikymo iki gyvos galvos sutarties sudarymo savo įsipareigojimų nevykdė ir nevykdo. Ieškovės tvirtinimu, atsakovai ją vadina beprote, ji yra priversta pati apsitarnauti, pirkti ir ruošti maistą, pačiai reikia kviesti greitąją medicinos pagalbą, pirkti vaistus, prašyti kaimynų, kad nuvežtų pas gydytojus bei pačiai atlikti visus buitinius darbus arba prašyti kaimynų pagalbos. Dėl to, ieškovės teigimu, pablogėjo jos sveikata. Taip pat, ieškovės teigimu, atsakovai atvyksta pas ją tik vasaros sezonu, o atsakovas dar papildomai - prieš medžiokles.
2. Teisminio nagrinėjimo metu ieškovė ir jos atstovas palaikė ieškinio reikalavimus. Papildomai buvo išsakyta, jog ieškovė jaučiasi vieniša, ją slegia esanti situacija, kai ji savo namuose nesijaučia namų šeimininke ir, kad trūksta atidumo ir pagarbos, kurios nerealizuoja atsakovai.  
3. Atsakovai (duomenys neskelbtini) ir (duomenys neskelbtini) su ieškiniu nesutiko. 
3.1. Atsiliepime nurodyta, kad ieškovė yra jo mirusio tėvo mama, o jam - močiutė. Tarp jo ir senelių - ieškovės ir jos dabar jau mirusio sutuoktinio (duomenys neskelbtini), tamprus  dvasinis ryšys susiklostė labai seniai, dar iki ginčo, t.y. Išlaikymo iki gyvos galvos sutarties sudarymo. Po senelio (duomenys neskelbtini) laidotuvių, ieškovė pasakė atsakovui, jog ji ir jos miręs sutuoktinis (duomenys neskelbtini) buvo nusprendę jam palikti kaimo turizmo sodybą  po jų mirties.
3.2. (duomenys neskelbtini), po 2014 m. rudenį patirtos traumos su dviračiu, pati pradėjo siūlyti atsakovui, kad pastarasis perimtų sodybą (duomenys neskelbtini), kur buvo vystomas kaimo turizmas. Atsakovo žiniomis, ieškovė 2014 m. lapkričio - gruodžio mėnesiais vyko pas notarę į Plungę, kur konsultavosi dėl ieškovės priežiūros klausimų sprendimų variantų. Ieškovė pasiūlė atsakovams sudaryti Išlaikymo iki gyvos galvos sutartį, kuria ieškovė įsipareigotų perleisti atsakovams kaimo turizmo sodybą, o jie įsipareigotų prižiūrėti ir rūpintis ieškove, ją palaidotų. Apsvarstę pasiūlymą, apsisprendė ir sutiko su siūlymu. 
3.3. Sudarant Išlaikymo iki gyvos galvos sutartį pas notarę, dalyvavo ieškovė, atsakovai ir ieškovės dukra (duomenys neskelbtini), kuriai ieškovė padovanojo žemės sklypą (-us), tame tarpe miško paskirties, o atsakovo broliui (duomenys neskelbtini) - žemės sklypą. 
3.4. Išlaikymo iki gyvos galvos sutarties sudarymo metu atsakovai faktiškai gyveno (duomenys neskelbtini). Po šios sutarties sudarymo ieškovė gyvenamojo namo, esančio (duomenys neskelbtini), antrame aukšte paskyrė atsakovams gyventi du kambarius. Šiuose kambariuose faktiškai nuolat apsigyveno atsakovas, o atsakovė liko gyventi Telšiuose. Tokia situacija gavosi todėl, kad ieškovė nepageidavo, jog su ja nuolat gyventų atsakovė ir atsakovų mažametis sūnus, nes ieškovei buvo reikalinga ramybė. Dėl šios priežasties atsakovai taip ir gyveno - atsakovas gyveno nuolat kartu su ieškove, o atsakovė pas ieškovę atvykdavo keturioms dienoms per savaitę, o vasaros sezono metu būdavo nuolat.
3.5. Atsakovų teigimu, ieškovė jiems netrukdė vykdyti Išlaikymo iki gyvos galvos sutarties nuo 2014-12-16 iki 2018 m. gegužės mėnesio. Nuo tada ieškovė, siekdama nutraukti Išlaikymo iki gyvos galvos sutartį, pradėjo trukdyti atsakovams vykdyti prisiimtus įsipareigojimus -  ieškovė apkaltino atsakovę 5 000 Eur vagyste ir buvo pareikštas reikalavimas neiti į jos asmeninį  kambarį, dėl ko jie nebegalėjo jo tvarkyti. Atsakovė demonstratyviai atsisakydavo valgyti jų ruošto maisto ir išeidavo valgyti į kavinę, o siūlantis nupirkti kokių nors produktų pagal jos pageidavimą, atsakydavo, kad jai nieko nereikia. Būdavo atvejų, kad esant pablogėjus sveikatos būklei ir siūlantis iškviesti medicininę pagalbą, jos atsisakydavo, nors už akimirkos ją kviesdavosi savarankiškai. Atsakovai nurodo, kad ieškovės prašymu vežiodavo ieškovę pas giminaičius, į viešuosius renginiu, lydėdavo pas medikus. Pažymi, kad nuo 2018 metų gegužės yra buvę, kad ieškovė vizitui pas medikus buvo išvykusi su taksi automobiliu, nors prieš tai buvo sutarta, kad ją nuveš atsakovas. Taip pat atsakovams buvo pasakoma, kad pas šeimos daktarę ar kitais reikalais, ją palydės duktė (duomenys neskelbtini).
3.6. 2018 m. gegužės mėnesį atsakovams iš ieškovės sužinojus, jog ji pageidauja nutraukti Išlaikymo iki gyvos galvos sutartį, buvo prašoma nurodyti priežastis, kodėl pageidaujama nutraukti minėtos sutarties vykdymą, tačiau jiems konkrečiai niekas nebuvo įvardijama ką jie daro ne taip, o tik pasakoma bendromis frazėmis bei tai, kad jie nesirūpino ja, kad  ją atsakovai vadina „beprote“. Ieškovė jiems buvo pareiškusi, jog dabar jos globėja bus jos dukra (duomenys neskelbtini).
3.7. Atsakovai mano, kad sutarties sąlygas įgyvendina tinkamai, o ieškovė yra įtakojama kitų šeimos narių, negavusių tikėto turto dalies, kuri buvo perduota atsakovams.
4. Teisminio nagrinėjimo metu atsakovai ir jų atstovas su ieškinio reikalavimais nesutiko, prašė jį atmesti ir papildomai paaiškino, kad pati atsakovė nuo 2018 metų gegužės mėnesio sąmoningai pradėjo jų vengti ir kaip jie vėliau suprato, pradėjo ruoštis nagrinėjamos bylos iniciavimui, kas jiems buvo netikėta, nes iki tol jokių priekaištų nebuvo. Net ir užsivedusi bylą, jie kartu šventė šeimos šventes, kurių metu ieškovė jiems priekaištų neturėjo bei pati minėjo, kad be reikalo taip pasielgė, bet toliau tendencingai vėl pradėdavo įgoruoti  jų pastangas teikti rentą.


Ieškinys atmestinas.
	
5. Teismas nagrinėja bylą neperžengdamas ginčo šalių procesiniuose dokumentuose nustatytų ginčo ribų, todėl dėl nurodytos priežasties nevertina aplinkybių, kurios susiklostė nuo to momento, kai civilinė byla buvo iškelta teisme, iki priimant teismo sprendimą.
6. Byla yra dėl išlaikymo iki gyvos galvos sutarties nutraukimo, todėl analizuojama pati sutartis ir sutartyje sutarti įsipareigojimai, jų faktinis įgyvendinimas ir materialiosios teisės normų, reglamentuojančių išlaikymo iki gyvos galvos sutarties nutraukimą rentos gavėjo reikalavimu,  aiškinimas bei taikymas.
7. Išlaikymo iki gyvos galvos sutartis – rentos porūšis, kuriam būdingi bendrieji rentos sutarties ir rūšiniai rentos iki gyvos galvos požymiai (CK 6.460 straipsnio 2 dalis). Rentos gavėjo poreikių tenkinimas, atsižvelgiant į jo poreikius, gali būti tiek materialaus, tiek nematerialaus pobūdžio – aprūpinimas gyvenamąja patalpa, apranga, maitinimas, priežiūra; sutartyje gali būti nustatyta ir rentos mokėtojo pareiga padengti rentos gavėjo laidojimo išlaidas (CK 6.461 straipsnio 1 dalis). 
8. CK 6.464 straipsnio 2 dalyje įtvirtinta rentos gavėjo teisė nutraukti sutartį, jei rentos mokėtojas iš esmės pažeidžia sutartį. CK 6.217 straipsnio 2 dalyje išvardyti kriterijai, į kuriuos turi būti atsižvelgiama sprendžiant, ar sutarties pažeidimas yra esminis. 
9. Nagrinėtinu atveju klausimas, ar konkretus išlaikymo iki gyvos galvos sutarties pažeidimas iš esmės pažeidžia išlaikymo įsipareigojimus, sprendžiamas įvertinant paminėtame straipsnyje nurodytus kriterijus bei atsižvelgiant į išlaikymo iki gyvos galvos sutarties ypatumus. 
10. Aiškindamas CK 6.217 straipsnio 2 dalyje nurodytus kriterijus, Lietuvos Aukščiausiasis Teismas suformavo praktiką, kad kuo didesnis atotrūkis tarp sutarties neįvykdymo ir pažadėto vykdymo, tuo didesnė tikimybė, kad sutarties neįvykdymas esant ginčui bus pripažintas esminiu; kiekvienu atveju sutarties pažeidimą pripažįstant esminiu, turi būti įvertinta, ar nukentėjusios šalies interesai dėl tokio pažeidimo buvo iš esmės suvaržyti, nes esminį sutarties pažeidimą nulemia tai, ar nukentėjusi šalis negavo didžiąja dalimi to, ko pagal sutartį per visą jos terminą pagrįstai tikėjosi gauti, taip pat ar nukentėjusios šalies asmeniniai interesai dėl tokio pažeidimo buvo iš esmės suvaržyti, dėl kokių priežasčių liko neįgyvendinti nukentėjusios šalies teisėti, pagrįsti sutarties vykdymo rezultatų lūkesčiai (Lietuvos Aukščiausiojo Teismo Civilinių bylų skyriaus plenarinės sesijos 2004 m. birželio 29 d. nutarimas civilinėje byloje Nr. 3K-P-346/2004; 2009 m. birželio 26 d. nutartis civilinėje byloje Nr. 3K-3-287/2009; 2012 m. gegužės 8 d. nutartis civilinėje byloje Nr. 3K-3-212/2012).
11. Kasacinis teismas yra pažymėjęs, jog išlaikymo iki gyvos galvos sutartis išsiskiria socialine reikšme. Pagal šią sutartį rentos gavėjas įgyja teisę gauti reikiamas paslaugas ir priemones būtiniausiems, gyvybiškai svarbiems poreikiams tenkinti. Rentos mokėtojas, nevykdydamas ar netinkamai vykdydamas išlaikymo prievolę pagal išlaikymo iki gyvos galvos sutartį, gali padaryti didelę ir nepataisomą žalą rentos gavėjo sveikatai, kitiems teisėtiems jo interesams. Tokia rentos gavėjo priklausomybė nuo rentos mokėtojo tinkamo prievolės vykdymo įpareigoja šią prievolę vykdyti ne formaliai vadovaujantis sutarties nuostatomis, bet pagal sąžiningumo ir protingumo kriterijus (Lietuvos Aukščiausiojo Teismo 2006 m. lapkričio 6 d. nutartis civilinėje byloje Nr. 3K-3-207/2006). Rentos mokėtojo veiksmai sąžiningumo, protingumo ir teisingumo aspektu vertintini pagal tai, ar jie maksimaliai atitinka rentos gavėjo būtiniausius poreikius ir ar jie skirti būtent tokiems poreikiams tenkinti (Lietuvos Aukščiausiojo Teismo 2016 m. kovo 30 d. nutartis civilinėje byloje Nr. 3K-3-195-611/2016, 19 punktas).
12. Kadangi rentos gavėjo būtiniausių poreikių tenkinimas priklauso nuo tinkamo sutarties vykdymo, todėl griežtas sutarties sąlygų laikymasis yra labai svarbus. Esant blogai rentos gavėjo sveikatos būklei ar turtinei padėčiai, laiku nepatenkinus jo poreikio gauti reikiamą materialinę paramą ar paslaugas, rentos gavėjo interesams gali būti padaryta didelė žala, todėl tuo konkrečiu atveju tai būtų sutarties pažeidimas iš esmės (Lietuvos Aukščiausiojo Teismo 2006 m. lapkričio 6 d. nutartis civilinėje byloje Nr. 3K-3-207/2006). Sprendžiant dėl tinkamo išlaikymo iki gyvos galvos sutarties vykdymo, svarbu atsižvelgti ir į tai, kad rentos santykiai yra tęstiniai, todėl tam tikru laikotarpiu vieno sutartyje aptarto rentos gavėjo poreikio užtikrinimas gali tapti svarbesnis nei kito poreikio tenkinimas, arba visų sutartyje aptartų poreikių tenkinimas vienu metu tampa sunkiai įgyvendinamas, todėl rentos mokėtojas tokioje situacijoje privalo veikti kaip sąžiningas, protingas ir teisingas asmuo (Lietuvos Aukščiausiojo Teismo 2016 m. kovo 30 d. nutartis civilinėje byloje Nr. 3K-3-195-611/2016, 22 punktas).
13. Nagrinėjamu atveju, byloje rašytiniai įrodymai patvirtina, kad (duomenys neskelbtini) notaro biure, notarinio registro Nr. (duomenys neskelbtini), sudaryta Išlaikymo iki gyvos galvos sutartis tarp perleidėjo (duomenys neskelbtini) ir įgijėjų (duomenys neskelbtini) ir (duomenys neskelbtini), kuria, rentos gavėja (duomenys neskelbtini) perdavė rentos mokėtojams (atsakovams) nekilnojamąjį turtą - žemės sklypą, unikalus Nr. (duomenys neskelbtini), kadastrinis adresas (duomenys neskelbtini), pastatą - gyvenamąjį namą, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - poilsio namelį, unikalus Nr. (duomenys neskelbtini), pastatą - turizmo patalpas, unikalus Nr. (duomenys neskelbtini), pastatą - garažą, unikalus Nr. (duomenys neskelbtini), pastatą - šiltnamį, unikalus Nr. (duomenys neskelbtini), pastatą - malkinę, unikalus Nr. (duomenys neskelbtini), kitus inžinerinius statinius - kiemo statinius, unikalus Nr. (duomenys neskelbtini), esančius (duomenys neskelbtini); žemės sklypą, unikalus Nr. (duomenys neskelbtini), kadastrinis adresas (duomenys neskelbtini), pastatą - namelį poilsiui, unikalus Nr. (duomenys neskelbtini), pastatą - namelį poilsiui, unikalus Nr. (duomenys neskelbtini), pastatą - pavėsinę, unikalus Nr. (duomenys neskelbtini), esančius (duomenys neskelbtini), o atsakovai įsipareigojo leisti rentos gavėjai iki gyvos galvos be nuomos mokesčio naudotis visu perleidžiamu turtu, taip pat įsipareigojo rentos gavėją iki gyvos galvos prižiūrėti, teikti išlaikymą, susirgus nuvežti pas gydytoją, iškviesti gydytoją, slaugyti, nupirkti vaistus, suteikti visas reikiamas ir būtinas paslaugas, rentos gavėjai mirus, ją palaidoti bei apmokėti laidojimo išlaidas  (1 t. b. l. 15-38).
14. Pagal įstatyme įtvirtintą sąvokos apibrėžtį, išlaikymo iki gyvos galvos sutartimi kvalifikuojama tokia sutartis, pagal kurią rentos gavėjas – fizinis asmuo perduoda jam priklausantį gyvenamąjį namą, butą, žemės sklypą ar kitokį nekilnojamąjį daiktą rentos mokėtojui nuosavybės teise, o rentos mokėtojas įsipareigoja išlaikyti rentos gavėją iki gyvos galvos. Išlaikymo iki gyvos galvos sutarties skiriamieji požymiai, lemiantys šių teisinių santykių reglamentavimo specifiką, yra šie: rentos mokėtojui už rentą perleidžiamas ne bet koks turtas, o tik nekilnojamasis daiktas; rentos forma – asmens išlaikymas, t. y. rentos gavėjo (jo nurodyto asmens) asmeninių poreikių tenkinimas natūra: aprūpinimas gyvenamąja patalpa, apranga, maitinimas, o jeigu rentos gavėjo sveikatos būklė reikalauja, – ir jo priežiūra (CK 6.461 str. 1 d.).
15. CK 6.464 straipsnyje nustatyti išlaikymo iki gyvos galvos sutarties nutraukimo pagrindai: prievolė išlaikyti baigiasi, kai miršta rentos gavėjas arba kai rentos mokėtojas iš esmės pažeidžia sutartį, ji gali būti nutraukta rentos gavėjo reikalavimu.
16. Rentos gavėja (duomenys neskelbtini) 2018 m. lapkričio 5 d. ieškiniu pareikalavo nutraukti (duomenys neskelbtini) sudarytą rentos sutartį (notarinio registro NR. (duomenys neskelbtini)) CK 6.464 straipsnio 2 dalies pagrindu.
17. Iš šalių ir liudytojų (duomenys neskelbtini), (duomenys neskelbtini), (duomenys neskelbtini), (duomenys neskelbtini), (duomenys neskelbtini), (duomenys neskelbtini), (duomenys neskelbtini), (duomenys neskelbtini), (duomenys neskelbtini) paaiškinimų nustatyta, kad (duomenys neskelbtini) iki šiol gyvena pagal sutartį perleistoje namų valdoje, jai jokie suvaržymai ar trikdžiai gyventi įprastinėje aplinkoje nėra nustatyti. Todėl teismas sprendžia, kad nagrinėjamu atveju Išlaikymo iki gyvos sutarties punktas Nr. 5.2, kuriame sutarta leisti rentos gavėjai iki gyvos galvos be nuomos mokesčio naudotis visu perleidžiamu turtu, vykdomas tinkamai ir tuo klausimu teismas daugiau nepasisako.
18. Nuodugniau analizuotinas ginčo sutarties 5.1 punktas, kurį sudaro sekantys atsakovų įpareigojimai ieškovei:
18.1.1. Išlaikymo teikimas (ieškinyje nurodoma, kad ieškovė yra priversta pati save apsitarnauti, pirktis bei parsinešti produktus iš parduotuvės, savarankiškai ruošti maistą).
18.1.2. Medicininių paslaugų teikimas – susirgus, nuvežti pas gydytoją, iškviesti gydytoją, slaugyti, nupirkti vaistus (ieškinyje nurodoma, kad ieškovė visada pati turėjo išsikviesti Greitąją medicininę pagalbą, kai pablogėdavo sveikata, pas medikus reikdavo vykti savarankiškai, nebuvo slaugoma, o ir vaistus pirkdavosi pati). 
18.1.3. Kitų reikiamų ir būtinų paslaugų suteikimas.

19. Pažymėtina, kad nagrinėjamu atveju šalys aplinkybes, kuriomis grindžia savo reikalavimus ar atsikirtimus, gali įrodinėti visomis įrodinėjimo priemonėmis (CPK 12, 178 straipsnis, 177 straipsnio 1 ir 2 dalys).
20. Taigi, byloje ieškovei tenka procesinė pareiga įrodyti aplinkybes dėl atsakovų sutarties nevykdymo (CPK 178 straipsnis). 

21. Įrodinėjimo tikslas – teismo įsitikinimas, pagrįstas byloje esančių įrodymų tyrimu ir įvertinimu, kad tam tikros aplinkybės, susijusios su ginčo dalyku, egzistuoja arba neegzistuoja (CPK 176 straipsnio 1 dalis). Teismas, vertindamas įrodymus, turi įvertinti ne tik kiekvieno įrodymo įrodomąją reikšmę, bet ir įrodymų visumą, ir tik iš įrodymų visumos daryti išvadas apie tam tikrų įrodinėjimo dalyku konkrečioje byloje esančių faktų buvimą ar nebuvimą. Įvertindamas įrodymus teismas, vadovaudamasis įstatymo reikalavimais ir remdamasis logikos dėsniais, turi spręsti apie visų byloje surinktų faktinių duomenų (įrodymų) tikrumą, sąsajumą, leistinumą, tarpusavio ryšį, pakankamumą įrodinėjimo dalyko faktams konstatuoti. Lietuvos Aukščiausiasis Teismas nuosekliai formuojamoje praktikoje dėl įrodinėjimo ir įrodymų vertinimo yra nurodęs, kad įrodymų pakankamumo taisyklė civiliniame procese grindžiama principu, pagal kurį išvadą apie faktų buvimą teismas civiliniame procese gali daryti ir tada, kai tam tikrų abejonių dėl fakto buvimo lieka, tačiau byloje esančių įrodymų visuma leidžia manyti esant labiau tikėtina atitinkamą faktą buvus, nei jo nebuvus (žr., pvz., Lietuvos Aukščiausiojo Teismo 2016 m. birželio 7 d. nutartį civilinėje byloje Nr. 3K-3-281-686/2016; 2014 m. kovo 14 d. nutartį civilinėje byloje Nr. 3K 3 67/2014; 2013 m. gruodžio 20 d. nutartį civilinėje byloje Nr. 3K-3-701/2013; ir kt.).

22. Ieškinyje nurodoma, kad ieškovė yra priversta pati save apsitarnauti, pirktis bei parsinešti produktus iš parduotuvės, savarankiškai ruošti maistą, kad ieškovė visada pati turėjo išsikviesti Greitąją medicininę pagalbą, kai pablogėdavo sveikata, pas medikus reikdavo vykti savarankiškai, nebuvo slaugoma, o ir vaistus pirkdavosi pati. Yra neprižiūrima, nes atsakovai su ja nebūna – atsakovė gyvena Telšių mieste, o atsakovas jei ir būna (duomenys neskelbtini), tai būna medžioklėse ar išvykęs savais reikalais. Nurodo, kad tarp jos ir atsakovų tvyro emocinė įtampa, kuri jai kelia didelį diskomfortą ir nepasitenkinimą, jai stinga dėmesio ir pagarbos.

23. Tokie ieškovės teiginiai ieškinio turinyje ir nagrinėjant bylą paneigtini visumos įrodymų.
Dėl išlaikymo teikimo.
24. Teisminio nagrinėjimo metu, duodama paaiškinimus ir atsakinėdama į užduodamus klausimus, ieškovė (duomenys neskelbtini) parodė, kad ji esanti pakankamai geros sveikatos ir galinti pilnai savimi apsirūpinti. Paaiškino, kad ji aktyviai vaikšto šiaurietiško ėjimo stiliumi po (duomenys neskelbtini) apylinkes, prižiūri šiltnamį, domisi įvairiomis meno šakomis. 2019-01-17 vykusio teismo posėdžio metu, tikslinantis aplinkybes dėl jos aprūpinimo, ji į užduodamą klausimą „ar maistą gamindavo atsakovė (duomenys neskelbtini)?“ atsakė „taip“ (2019-01-17, protokolo garso įrašas 2:02:09). Kad namuose jai trūktų maisto, ji teismo posėdžio metu negalėjo to patvirtinti (2019-01-17, protokolo garso įrašas 23:24).  2019-01-17 datos protokoliniame garso įraše 2:25:36, fiksuotas ieškovės pasisakymas, kad atsakovė (duomenys neskelbtini) ir valgyti darydavo ir tvarkydavosi.

25. Apie tai, kad maisto stygiaus namuose nebuvo ir, kad maistą vartojimui ruošdavo atsakovai, byloje patvirtina liudytojai:

25.1. 2019-02-01 teismo posėdyje liudytoja (duomenys neskelbtini) parodė, kad „produktų šaldytuve buvo pilna prigrūsta“ (2019-02-17, protokolo garso įrašas 2:42:51). Liudytoja minėjo, kad dalis maisto produktų buvo su pasibaigusiais terminais, tačiau apie viso maisto prastą kokybę tvirtinti negalinti, nes ne visus maisto produktus šaldytuve apžiūrėdavo, o apie pasibaigusius vartojimui tinkamus produktų terminus ji atsakovų neinformavusi (2019-02-17, protokolo garso įrašas 2:42:51; 2:43:10; 2:47:00). Tikslinantis aplinkybes apie maisto ruošą, liudytoja pasakė, jo ieškovė, kuri yra jos mama, jai yra minėjusi, kad negali ištisai valgyti mėsos, kad atsakovai pripirko saldžių vaisių (2019-02-17, protokolo garso įrašas 3:35:45). 
25.2. Liudytoja (duomenys neskelbtini) patvirtino, kad atsakovė (duomenys neskelbtini) gamindavo valgyti ieškovei ir kitiems, ji net atsisakydavo su kitais eiti pramogauti ir nurodydavo priežastį, kad reikia gaminti maistą ieškovei (2019-02-18, protokolo garso įrašas 1:33:33).
25.3. Liudytoja (duomenys neskelbtini) 2019-02-28 vykusio teismo posėdžio metu taip pat patvirtino, kad ieškovei maisto trūkumo nėra (2019-02-28, protokolo garso įrašas 1:54:40).
26. Ieškovė savo parodymu metu ne kartą akcentavo, kad ji yra savarankiška, gebanti savimi pasirūpinti, apsilankyti parduotuvėje ar vaistinėje, kad jai žema prašyti atsakovų ką nors atlikti jos naudai, nes anot jos, atsakovai patys turėtų susiprasti dėl jos poreikių.
27. Teismas vertindamas sutarties sąlygas įpareigojančias atsakovus tiekti išlaikymą ieškovei, priėjo išvados, kad atsakovai tinkamai įgyvendina šį ginčijamą sutartyje numatytą įsipareigojimą, nes paminėti įrodymai savo turiniu neduoda pagrindo abejoti  analizuotinos sutarties sąlygos tinkamu įgyvendinimu ir teigti, kad išlaikymas ieškovei nėra teikiamas.

Medicininių paslaugų teikimas
28. Ieškinyje nurodoma, kad ieškovė visada pati turėjo išsikviesti Greitąją medicininę pagalbą, kai pablogėdavo sveikata, pas medikus reikdavo vykti savarankiškai, nebuvo slaugoma, vaistus pirkdavosi pati. Aiškinantis posėdžio metu šias aplinkybes, ieškovė siekė sudaryti nuomonę, kaip kad dėstoma ieškinyje, tačiau analizuojant rašytinius įrodymus, nebebuvo tokia kategoriška ir nurodė, kad savo teiginių negalinti nei paneigti, nei patvirtinti (2019-02-01, protokolo garso įrašas 1:03:18). 2019-01-17 vykusio posėdžio metu patvirtino, kad atsakovas ją buvo pasitikęs Vilniuje ir vežė pas medikus dėl akių operacijos bei gal dar yra buvę kokių panašių atvejų (2019-01-17, protokolo garso įrašas 25:43; 59:56; 1:00:19).

29. Kad ieškinyje nurodomos aplinkybės, jog atsakovai neteikia ar neužtikrina ieškovei medicininių paslaugų tiekimo, paneigiami pačios ieškovės prieš tai, sprendimo 26 punkte  paminėtais faktais ir žemiau dėstomais įrodymais:

29.1. Į bylą pateiktuose VšĮ Šiaulių GMP stoties garso įrašuose (b.t. 3, b.l. 109)  fiksuota, kad 2017-01-26 – 2018-09-17 laikotarpiu 8 kartus medicininę pagalbą kvietėsi ieškovė, atsakovė (duomenys neskelbtini) – 2 kartus, atsakovas (duomenys neskelbtini) – 3 kartus, ieškovės dukra (duomenys neskelbtini) – 1 kartą (2017-09-17).
29.2. 2019-02-01 posėdyje apklausta ieškovės šeimos gydytoja (duomenys neskelbtini) paaiškino, kad pas ją ieškovė visada atvykdavo lydima anūko (atsakovo) iki jai buvo 2018 metais atlikta (duomenys neskelbtini) (byloje esančios asmens sveikatos istorijos duomenimis, (duomenys neskelbtini) atlikta 2018-04-30). Po to ji atvykdavo su dukra (2019-02-01, protokolo garso įrašas 1:185:08).
29.3. Nors byloje ieškovės pateiktas UAB (duomenys neskelbtini) direktoriaus 2019-01-25 raštas, kaip įrodymas, kad ji pati rūpinasi vaistų pirkimu, nes jame yra fiksuota informacija, kad jį vaistinėje lankosi vidutiniškai 1-2 per mėnesį (b.t.4, b.l. 16), jis negali būti laikomas esminiu įrodymu, nes tas pats farmacininkas pateikė atsakovams rašytinį liudijimą, kad atsakovas (duomenys neskelbtini) daug kartų yra pirkęs vaistus ieškovei, pirkdamas pateikdavo jos kompensuojamų vaistų  knygelę, vaistus pirkdavo ir vėlai vakare, kai jau vaistinė būdavo uždaryta (b.t.2, b.l. 16).
29.4. Aiškinantis, kodėl ieškovė nusipirkusi savarankiškai vaistų, neprašydavo atsakovų jų apmokėti bei vaistų neprašydavo atvežti atsakovų, ieškovė tvirtino, kad vaistai kompensuojami, išlaidos nedidelės, todėl nemačiusi reikalo kreiptis į atsakovus (2019-01-17, protokolo garso įrašas 1:05:50). 

30. Tai, kad ne tik atsakovai, bet ir pati ieškovė išsikviečia medikus ar nusiperka medikamentų, tik patvirtina ieškovės parodymus apie jos savarankiškumą, sugebėjimą savimi rūpintis. Ieškovės slaugymo poreikis nei iki ieškinio pateikimo, nei bylos nagrinėjimo metu, nenustatytas. Ta patvirtino ir liudytoja (duomenys neskelbtini), bei byloje esantys medicininiai dokumentai. Byloje nėra duomenų, kad dėl netinkamos atsakovų priežiūros, ieškovei būtų suaktyvėjęs turimas diabetas ar dėl to ji būtų turėjusi kreiptis į medikus.
31. Šių įrodymų visetas taip pat nesuteikia pagrindo teigti, kad medicinines paslaugas atsakovai pagal išlaikymo iki gyvos galvos sutarties sąlygas teiktų netinkamai.

Dėl kitų reikiamų ir būtinų paslaugų suteikimo
	
32. Atsakovai sutartimi taip pat įsipareigojo rentos gavėją iki gyvos galvos prižiūrėti, teikti išlaikymą bei suteikti visas reikiamas ir būtinas paslaugas. Atsakovės teiginiai, kad ji nėra išlaikoma ar jai nesuteikiamos riekiamos ir būtinos paslaugos, yra abstraktaus pobūdžio ir paneigtinos žemiau įvardintais atsakovų ar liudytojų pateiktais paaiškinimais ir įrodymais, kurių egzistavimą iš esmės pripažįsta ir pati ieškovė. 
32.1. Ieškovė neįrodė, kad atsakovai su ja negyvena, todėl tinkamai ja pasirūpinti negali. Teismo posėdžiuose ji pripažįsta, kad (duomenys neskelbtini) gyvena kartu, tačiau ji atsakovą mato retai, nes dažniausia jis būna medžioklėse, tačiau 2019-02-18 teismo posėdyje apklausti liudytojai (duomenys neskelbtini), (duomenys neskelbtini), (duomenys neskelbtini), o 2019-02-28 apklaustas liudytojas (duomenys neskelbtini), liudytoja (duomenys neskelbtini) patvirtino, kad vasarą atsakovus mato dažniau, o žiemą rečiau.
32.2. Natūralu, kad atsakovai turi savų poreikių ir interesu. Į bylą pateikta su atsiliepimu pažyma patvirtina, kad (duomenys neskelbtini) deklaravęs savo gyvenamąją  (duomenys neskelbtini)  (b.t. 1, b.l. 60), tuo pačiu adresu yra įregistravęs ūkį ir augina avis (b.t. 2, b.l. 21-23). Visi be išimties minimi byloje liudytojai patvirtino, kad (duomenys neskelbtini) prie namų augina avis, kas suponuoja išvadą, kad jas kasdieną reikia girdyti, šerti. Byloje esanti pažyma apie (duomenys neskelbtini) medžiokles, nepaneigia jo gyvenamosios vietos (duomenys neskelbtini)  miestelyje.  
32.3. Atsakovai pripažįsta, kad atsakovė (duomenys neskelbtini) rečiau lankosi pas rentos gavėją ir nurodė, kad jį pas ieškovę atvažioja nuo ketvirtadienio iki sekmadienio vakaro, o vasaros laikotarpiu būna nuolat. Jos deklaruota vieta yra Telšių mieste (b.t. 1, b.l. 61), atsakovų sūnus lanko (duomenys neskelbtini)  ir bylos tome 4, bylos lape 17 esanti informacija, kad atsakovų sūnus nuo 2017-09-01 iš 370 dienų buvo toje įstaigoje tik 97 dienas, patvirtina atsakovų paaiškinimus apie (duomenys neskelbtini)  apsilankymų dažnumą ir pastovumą.
32.4. Pati ieškovė pripažįsta atsakovų buvimą su ja, nes patvirtino, kad atsakovė tvarko ir valo kambarius ir patalpas, jos pačios kambarį iki 2018 metų vasaros taip pat tvarkė, kol ji išreiškė pageidavimą, kad jis nebebūtų tvarkomas, kad gamindavo maistą (2019-01-17, protokolo garso įrašas 2:01:29; 2:02:00; 2:25:36).
32.5. Jau minėti į bylą pateiktį VšĮ Šiaulių GMP stoties garso įrašai, kuriose fiksuota, kad 2017-01-26 – 2018-09-17 laikotarpiu 8 kartus medicininę pagalbą kvietėsi ieškovė, atsakovė (duomenys neskelbtini) – 2 kartus, atsakovas (duomenys neskelbtini) – 3 kartus, ieškovės dukra (duomenys neskelbtini) – 1 kartą (2017-09-17),  patvirtina, kad atsakovai buvo kartu su ieškove. Atkreiptinas dėmesys, kad atsakovai medikus kvietė vasario, kovo, gegužės mėnesio pradžioje, kas paneigia ieškovės teiginius, jog atsakovai buna su ieškove tik vasaros sezonų metu. 
32.6. Byloje esantys maisto produktų pirkinių kvitai patvirtina ne tik maisto pirkimo faktus, bet iš jų matyti, kad maisto produktai įvairiomis savaičių dienomis buvo perkami atsakovės gyvename miestelyje. Todėl darytina išvada, kad atsakovas ar abu atsakovai buvo pas ieškovę. Kaip pvz. : 2016-09-28 (trečiadienis) pirkta varškė Plateliuose parduotuvėje „Čia market“, 2016-09-30 (penktadienis) bei 2016-10-09 (sekmadienis) pirkti maisto produktai (duomenys neskelbtini)  parduotuvėje „Danuva“, 2016-10-20 (ketvirtadienis) pirkti maisto produktai (duomenys neskelbtini)  parduotuvėse „Danuva“ ir „Čia market“, 2016-10-14 (penktadienis), 2016-12-09(penktadienis), 2017-01-09 (pirmadienis), 2017-02-10 (penktadienis), 2017-03-03 (penktadienis), 2017-03-05 (sekmadienis), 2017-04-05 (trečiadienis) pirkti maisto produktai (duomenys neskelbtini)  parduotuvėje „Danuva“ ir t.t. (tomas 1, bylos lapai 130-188).
32.7. Atsakovai yra apmokėję UAB (duomenys neskelbtini) už (duomenys neskelbtini) auskienės poilsį (tomas 1, bylos lapas 189), už odontologo paslaugas (tomas 1, bylos lapas 199), yra pavedimu perdavę pinigus ieškovei, kompensuojant jos savarankiškas turėtas išlaidas (tomas 1, bylos lapas 197).

32.8.  Į bylą pateikti įrodymai  patvirtina, kad atsakovai moka mokesčius susijusius su sodybos išlaikymu, atlieka einamuosius sodybos remonto tvarkymo ir investavimo į sodybą darbus (tomas 1, bylos lapai  64- 129, 189-193), 

32.9. Liudytoja (duomenys neskelbtini), kuri yra ieškovės (duomenys neskelbtini) svainė, patikino teismą, kad ieškovė nesiskundė blogu anūko ir jo sutuoktinės elgesiu, jos nepriežiūra ir pan. Patvirtino, kad (duomenys neskelbtini) gyvena (duomenys neskelbtini), kad parduotuvėje retkarčiais sutinka (duomenys neskelbtini). 

32.10. Tai, kad ieškovės interesai aplankyti kultūrinius renginius ar giminaičius yra ribojami atsakovų abejingumu jos norams, kad ji turi kreiptis pagalbos juos įgyvendinti į kaimynus ar kitus giminaičius, neatitinka ieškovės dėstomų aplinkybių. 2019-02-28 apklaustas liudytojas (duomenys neskelbtini) paaiškino, kad jo yra prašiusi ieškovė nuvežti į Plungės mieste vykusį renginį jai priklausiusiu automobiliu. Jam buvo paaiškinta, jog norima, kad automobilis neužsistovėtų ir nerūdytų (2018-02-28, protokolo garso įrašas 14:03:03). 2019-01-17 vykusiame teismo posėdyje ieškovė pati pripažino, kad (duomenys neskelbtini) vežė ja ir pas gimines, ir į biblioteką, ir į Oginskių festivalį, veždavo ieškovės tapytus paveikslus į parodas (2019-01-17, protokolo garso įrašas 1:44:00). 

33. Pažymėtina, kad ieškovė savo reikalavimą nutraukti Išlaikymo iki gyvos galvos sutartį grindžia psichologiniu aspektu, nurodydama, kad jaučiasi negerbiama, jai trūksta dėmesio, nesijaučia esanti savo namų šeimininke ir pan., kad atsakovo ji yra pavadinta beprote. 

34.  CK 6.217 straipsnyje įtvirtintos esminiai sutarties pažeidimo pagrindai. Vertinant, ar atsakovų sutarties pažeidimai yra laikytini esminiais CK 6.217 straipsnio prasme, atsižvelgta į CK 6.217 straipsnio 2 dalyje įtvirtintus kriterijus. Teismas įvertinęs pateiktus įrodymus, neįžvelgia, kad atsakovai savo elgesiu duotų pagrindą išvadai, kad jie sutartį pažeidė.

35. Aptartų įrodymų visuma paneigia visus ieškovės teiginius. Tai, kad ji jaučia psichologinį diskomfortą dėl susidariusios situacijos turi įtakos ir jos pačios elgesys, tiek kitų – iš šalies stebinčių susidariusią situacija asmenų neveiklumas. Teisminio proceso metu ieškovė atsakydama į proceso dalyvių klausimus pabrėžė, kad apie savo nepasitenkinimą esamu rentos gavimu, atsirandančiu psichologiniu diskomfortu, neinformavo atsakovų, t.y. neišsakė jiems pastabų dėl savo lūkesčių. Vertino, kad jie patys turintys susivoki bei nematė reikalo žemintis.  Tokiu atveju, neišsakant savo norų, atsakovams nebuvo tikslo keisti savo vykdomų įsipareigojimo modulio. Taip pat atkreipiamas dėmesys, kad ieškovės duktė, (duomenys neskelbtini), 2019-02-01 teismo posėdyje taip pat patvirtino, kad matydama šaldytuve produktus, kurių vartojimo terminas yra pasibaigęs, nematė reikalo apie tai informuoti atsakovų. Nei ji, nei jos sutuoktinis (duomenys neskelbtini), nei jų dukra (duomenys neskelbtini) apie kokį nors netinkamą atsakovų elgesį, jų artimo asmens nepriežiūrą, priekaištų taip pat neišsakė, nors ieškovei teikiant į bylą fotografijas, kuriose sodybos kieme fiksuoti besimėtantys kaulai, dėmės kambariuose ant grindų, ar šaldytuve esantys maisto produktai su pasibaigusiais galiojimo terminais, ieškovės paaiškinimu, buvo fiksuojami būtent (duomenys neskelbtini).
36. Teismas atskirai plačiau nepasisako dėl į bylą pateiktų fotonuotraukų su kieme užfiksuotais kaulais, dėmėmis ant grindų, prie namo iškąstu grioviu ir gulinčiu kastuvu, kadangi objektų fiksavimas laiko atžvilgiu nebuvo įvardijamas, jos nėra informatyvios ta prasme, kad fiksuoti vaizdiniai yra ilgalaikio pobūdžio ir pan.
37. [bookmark: n9f854686-bbff-4e75-8ad9-5040352ae13f][bookmark: pn9f854686-bbff-4e75-8ad9-5040352ae13f][bookmark: nae49d490-2311-4929-b264-02390444adf1][bookmark: pnae49d490-2311-4929-b264-02390444adf1][bookmark: nbf6d587c-b32a-44a2-bde1-1d324a3d31b7][bookmark: pnbf6d587c-b32a-44a2-bde1-1d324a3d31b7][bookmark: n35ae3442-7344-4dbe-a9f4-f7fda45fc224][bookmark: pn35ae3442-7344-4dbe-a9f4-f7fda45fc224][bookmark: n61dfa13d-2e27-438f-91b6-8bd04504bfa2][bookmark: pn61dfa13d-2e27-438f-91b6-8bd04504bfa2]Vertinant, kiek teisiškai reikšmingi faktai sutarčiai panaikinti, kai rentos teikėjas atlieka prieš rentos gavėją tokius veiksmus, kurie yra neabejotinai griežtai smerktini geros moralės požiūriu, gali būti nustatomi visais CPK 177 straipsnyje išvardytais įrodymais. Įrodymai civilinėje byloje yra bet kokie faktiniai duomenys, kuriais remdamasis teismas įstatymų nustatyta tvarka konstatuoja, kad yra aplinkybių, pagrindžiančių šalių reikalavimus ir atsikirtimus bei kitokių aplinkybių, turinčių reikšmės bylai teisingai išspręsti, arba kad tokių aplinkybių nėra; tie duomenys nustatomi šiomis įrodinėjimo priemonėmis: šalių ir trečiųjų asmenų (tiesiogiai ar per atstovus) paaiškinimais, liudytojų parodymais, rašytiniais įrodymais, daiktiniais įrodymais, apžiūrų protokolais ir ekspertų išvadomis (CPK 177 straipsnio 1, 2 dalys).
38. Dėl ieškovės įvardintos nuoskaudos, kad atsakovas ja pavadino „bebrtote“, pažymėtina, kad ieškovės teismo posėdžio metu iki galo nebuvo išgryninta situacija, kaip, kodėl ir kokiomis aplinkybėmis ir kokiame kontekste šie žodžiai buvo ištarti ar išgirsti, kiek jie sietini su geros moralės nesilaikymu, tačiau teismas vertina, kad tokiai aplinkybei net ir pasitvirtinus, ji negali nagrinėjamu atveju būti vienu iš pagrindų, kuris laikytinas pagrindu sutarties nutraukimui. Pasikartotina, kad rentos gavėjas įgyja teisę gauti reikiamas paslaugas ir priemones būtiniausiems, gyvybiškai svarbiems poreikiams tenkinti, tačiau šioje byloje nėra duomenų apie ieškovei reikalingus specialiuosius poreikius bei, kad ji be kitų žmonių kasdieninės pagalbos negali savarankiškai  gyventi.
39. Analizuojant ieškovės parodymų apimtį, atsakovų parodymus, jie gretintini su liudytojos notarės (duomenys neskelbtini) parodymais, kuriais buvo paaiškinta, kad ieškovė faktiškai norėjo ginčo sutarties turtą padovanoti atsakovui, tačiau siekiant kad ieškovės interesai bent kažkiek būtų apsaugoti, buvo siūloma sudaryti sutartį dėl išlaikymo iki gyvos galvos, taip užtikrinant, kad po sandorio ieškovė neliks be gyvenamosios vietos (2019-02-28, garso įrašas13:28:29 ). 
40. Iš to seka, kad ieškovės tikslai dėl turto valdymo nukreipti ne tiesiogiai į rentos gavimą, be į sutartinius santykius, kurių metu būtų užsitikrintas savotiškas apsidraudimas nelikti be gyvenamosios vietos. 
41. Nagrinėjamoje byloje ieškovė neįrodė, kad atsakovai sutartį vykdo netinkamai. Galima  prognozuoti apie ateityje galimą ieškovės sveikatos pablogėjimo progresavimą, tačiau tada ir keistųsi rentos poreikio teikimo intensyvumas ir apimtys, kurios įtvirtintos išlaikymo iki gyvos galvos sutartyje. Tačiau kartu pažymėtina, kad norint optimalaus ir kokybiško rezultato ateityje, reikalingas abipusis šalių tarpusavio bendradarbiavimas ir pageidavimų apimčių bei galimybių juos tenkinti sutarimas. 
42. Teismo depozitinėje sąskaitoje likę ieškovo 389,89 Eur, skirti ir nepanaudoti ekspertizės apmokėjimui. Po sprendimo paskelbimo, minėta suma gražintina Atsakovui (duomenys neskelbtini).

Dėl bylinėjimosi išlaidų.

43. CPK 93 straipsnio 1 dalis nustato, kad šaliai, kurios naudai priimtas sprendimas, jos turėtas bylinėjimosi išlaidas teismas priteisia iš antrosios šalies.
44. CPK 98 straipsnio 2 dalis nustato, kad šalies išlaidos, susijusios su advokato ar advokato padėjėjo pagalba, atsižvelgiant į konkrečios bylos sudėtingumą ir advokato ar advokato padėjėjo darbo ir laiko sąnaudas, yra priteisiamos ne didesnės, kaip yra Lietuvos Respublikos teisingumo ministro 2015 m. kovo 19 d. įsakymu Nr. 1R-77 patvirtintose rekomendacijose dėl civilinėse bylose priteistino užmokesčio už advokato ar advokato padėjėjo teikiamą pagalbą maksimalaus dydžio (toliau - Rekomendacijos).
45. [bookmark: _GoBack]Bylos duomenimis, atsakovai teisme patyrė (duomenys neskelbtini) Eur bylinėjimosi išlaidų advokato pagalbai apmokėti (tomas 4, bylos lapai 61-65). Teismas vertina, kad išlaidų suma neviršija Rekomendacijose įtvirtintų įkainių, todėl pagrįsta ir atlygintina visa apimtimi (CPK 79 straipsnis, 93 straipsnio 1 dalis, 88 straipsnio 1 dalies 6 punktas, 98 straipsnis, Rekomendacijų 2, 8.2 punktai). 

Teismas, vadovaudamasis Lietuvos Respublikos  civilinio proceso kodekso  268, 270 straipsniais, 

n u s p r e n d ž i a:

ieškovės (duomenys neskelbtini) ieškinį atmesti.
Priteisti iš (duomenys neskelbtini) atsakovams (duomenys neskelbtini) ir (duomenys neskelbtini)  (duomenys neskelbtini)  Eur ((duomenys neskelbtini)) bylinėjimosi išlaidų, turėtų teisme.
Po sprendimo paskelbimo įpareigoti Plungės apylinkės teismo vyr. patarėją iš teismo depozitinės sąskaitos grąžinti ieškovui 389,89 Eur (tris šimtus aštuoniasdešimt devynis eurus 89 ct) nepanaudotų lėšų ekspertizės apmokėjimui, juos pervedant į atsakovo (duomenys neskelbtini) asmeninę sąskaitą (duomenys neskelbtini), esančią SEB banke.
          Sprendimas per 30 d. gali būti skundžiamas Klaipėdos apygardos teismui per Plungės apylinkės teismo Plungės rūmus. 


Teisėjas                                                                                                                      Vaidas Gasiūnas

